Пры гэтым ад выплаты абавязковых паставак па мясе і яйках не вызваляліся і двары, якія не мелі мясных жывёл (аж да 1954 года) або курэй. Іх можна было замяніць грашовымі выплатамі або іншымі прадуктамі. Толькі пасля смерці Сталіна ў 1953 годзе дзяржава знізіла аб’ёмы такіх паставак, у сувязі з чым савецкае сялянства нават склала прыказку: “Прыйшоў Малянкоў – наеліся блінкоў”. Канчаткова “аброк” з савецкіх сялян быў зняты ў 1958 годзе.